Bibelen: Romerbrevet kap.5 vers 1-21.
Teksten er skrevet er Paulus og er fra 50-56 evt.
a) Læs Rom 5,1-21. Hvordan beskrives Gud? Hvordan beskrives Kristus? Hvordan er forholdet imellem Adam og Kristus? Hvordan bliver man frelst?
b) Inddrag jeres viden fra Grundbog til religion C s. 54-55
[bookmark: v1]Fred med Gud 
[bookmark: v2][bookmark: v3][bookmark: v4][bookmark: v5][bookmark: v6][bookmark: v7][bookmark: v8][bookmark: v9][bookmark: v10][bookmark: v11]v1  Da vi nu er blevet gjort retfærdige af tro, har vi fred med Gud ved vor Herre Jesus Kristus. v2  Ved ham har vi i troen fået adgang til den nåde, som vi står i, og vi er stolte af håbet om Guds herlighed. v3  Og ikke alene det; vi er også stolte af vore trængsler, fordi vi ved, at trængslen skaber udholdenhed, v4  udholdenheden fasthed, og fastheden håb. v5  Og det håb gør ikke til skamme, for Guds kærlighed er udgydt i vore hjerter ved Helligånden, som er givet os. v6  For mens vi endnu var svage, døde Kristus for ugudelige, da tiden var inde. v7  Der er næppe nogen, som vil gå i døden for en retfærdig; måske vil man vove livet for en, som er god; v8  men Gud viser sin kærlighed til os, ved at Kristus døde for os, mens vi endnu var syndere. v9  Så meget mere skal vi, der nu er blevet gjort retfærdige i kraft af hans blod, ved ham frelses fra vreden.v10  For mens vi endnu var hans fjender, blev vi forligt med Gud, ved at hans søn døde; så skal vi så meget mere, når vi er forligt med Gud, frelses, ved at han lever. v11  Og ikke alene det, vi har også vores stolthed i Gud ved vor Herre Jesus Kristus; ved ham har vi nu fået forligelsen.
Adam og Kristus
[bookmark: v13][bookmark: v14][bookmark: v15][bookmark: v16][bookmark: v17][bookmark: v18][bookmark: v19][bookmark: v20][bookmark: v21]v12  Derfor: Synden kom ind i verden ved ét menneske, og ved synden døden, og sådan kom døden til alle mennesker, fordi alle syndede. v13  For vel fandtes der synd i verden før loven, men synd kan ikke opregnes, når der ikke er nogen lov; v14  men døden herskede fra Adam til Moses også over dem, der ikke havde syndet ved en lignende overtrædelse som Adam. Han er et billede på ham, der skulle komme; v15  men det forholder sig ikke med nådegaven som med faldet; for døde de mange på grund af den enes fald, er Guds nåde og gave så meget mere kommet de mange rigeligt til gode ved nåden i det ene menneske, Jesus Kristus. v16  Og med gaven forholder det sig ikke som med følgerne af den enes synd; for dommen blev på grund af den ene til fordømmelse, men nådegaven, givet på grund af manges overtrædelser, er blevet til retfærdighed. v17  Har døden på grund af den enes fald hersket ved denne ene, så skal endnu mere de, der får retfærdighedens overvældende nåde og gave, få herredømme og liv ved én eneste, Jesus Kristus. v18  Altså: Ligesom en enkelts fald blev til fordømmelse for alle mennesker, sådan er en enkelts retfærdige gerning også blevet til retfærdighed og liv for alle mennesker.v19  For ligesom de mange blev syndere ved det ene menneskes ulydighed, sådan skal også de mange blive retfærdige ved én enestes lydighed. v20  Men loven kom til, for at faldet skulle blive større; og blev synden større, er nåden blevet så meget desto større, v21  for at nåden, ligesom synden har hersket i og med døden, skal herske ved retfærdighed til evigt liv ved Jesus Kristus, vor Herre.

